Anne Paluver

Anne Paluver (sündinud 4. novembril 1952) on eesti näitleja. 

Paluver lõpetas 1970. aastal Tallinna 22. Keskkooli, seejärel õppis Tartu Riiklikus Ülikoolis matemaatikat. Aastatel 1972–1976 õppis ta Tallinna Riikliku Konservatooriumi lavakunstikateedris ning lõpetas selle 7. lennus.

Pärast lavakooli lõpetamist (1976) töötas Anne Paluver paarkümmend aastat näitlejana Eesti Draamateatris. Juba noore näitlejana sai Paluver sageli suuri rolle, nagu Gertrud "Hamletis" jpm. Draamateatrist suundus Paluver Vanalinnastuudiosse (1995).Eesti Teatriliit. Anne Paluver. Pärast Vanalinnastuudio reorganiseerimist NO99-ks jäi Paluver koos teiste sealseni töötanud näitlejatega tööta ja jätkas näitlejana tööd selle trupi baasil loodud Vana Baskini Teatris."Kes? Mis? Kus?" 2006, lk. 352

Anne Paluver on teinud rolle ka teleteatris, tuntumad tööd on olnud telelavastustes "Pisuhänd" (Matilde), "Tabamata ime" (Eva Marland), "Kardemoni linna rahvas ja röövlid" (tädi Sofi), "Amoraalne lugu" (Liida), "Päikesepoisid" jm. Paluver on esinenud Eesti Raadio ja Eesti Televisiooni meelelahutussaadetes ning Eesti Filharmoonia estraadikavades, mänginud kuuldemängudes.

Paluver on kaasa teinud ka muusikalides. Näiteks oli tal roll 5. novembril 2004 esietendunud muusikalis "Hull sinu järele", samuti muusikalis "Georg"."Kes? Mis? Kus?" 2006, lk. 439

Ta on lavastanud teatritüki "Minu noor naine".

Filmograafia

Isiklikku
Tema isa oli matemaatik Nikolai Paluver. Ta oli abielus näitleja Toomas Otsaga, abielust sündis üks tütar, kooselust Paul Poomiga sündis poeg Paul.

Tunnustus
2012 Oskar Lutsu huumoripreemia

Viited

Välislingid
Siin ja praegu: Anne Paluver. ERR arhiiv, 30. märts 1996. 
Anneli Ammas, "Anne Paluver ei hooli juubelist", Eesti Päevaleht, 2. november 2002
"Anne Paluver hakkas lavastajaks", Postimees.ee, 21. märts 2006
Jüri Aarma, Anne Paluver: olen olnud nii koristaja kui ka ahjukütja, Maaleht.ee, 27. märts 2010
KÖP. PERSONA. Anne Paluver. ERR arhiiv, 26. september 2013.
Anu Saagim, Anne Paluver: olen tunnelit oma silmaga näinud – seda, mis teispoolsusesse viib. Õhtuleht,  4. november 2017
Marvi Taggo, Anne Paluver: ärge tulge mind kiitma, vaid rääkige, kuidas asi tegelikult on. Eesti Naine, 23. märts2019,
Galerii ja videod: Anne Paluver 70. err.ee, Inimesed, 04. nobember 2022.

Kategooria:Eesti näitlejad
Kategooria:Jakob Westholmi Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1952